റോബർട്ട് ആബെ

ന്യൂയോർക്ക് നഗരത്തിലെ ഒരു അമേരിക്കൻ ശസ്ത്രക്രിയാ വിദഗ്ധനും പ്രഥമ റേഡിയോളജിസ്റ്റുമായിരുന്നു റോബർട്ട് ആബെ (ഏപ്രിൽ 13, 1851 – മാർച്ച് 7, 1928) . ന്യൂയോർക്ക് നഗരത്തിൽ ജനിച്ച അദ്ദേഹം കോളേജ് ഓഫ് സിറ്റി ഓഫ് ന്യൂയോർക്ക് (എസ്.ബി., 1871), കൊളംബിയ യൂണിവേഴ്സിറ്റി (എം.ഡി., 1874) എന്നിവിടങ്ങളിൽനിന്ന് വിദ്യാഭ്യാസം നേടി.

ഒരു പ്ലാസ്റ്റിക് സർജൻ എന്ന നിലയിലാണ് ആബെ അറിയപ്പെടുന്നത്. 1877 നും 1884 നും ഇടയിൽ ന്യൂയോർക്ക് ഹോസ്പിറ്റൽ, സെന്റ് ലൂക്ക്സ് ഹോസ്പിറ്റൽ, ന്യൂയോർക്ക് ബേബീസ് ഹോസ്പിറ്റൽ എന്നിവിടങ്ങളിൽ ഒരു ശസ്ത്രക്രിയാ വിദഗ്ദനായും പ്രൊഫസറായും അദ്ദേഹം സേവനമനുഷ്ഠിച്ചു. ഈ സമയത്ത്, അദ്ദേഹം വേനൽക്കാലത്ത് യാത്രകൾക്കായി സമയം ചെലവഴിക്കുന്നത്, കൂടാതെ തദ്ദേശീയ അമേരിക്കൻ പുരാവസ്തുക്കളുടെ ഒരു വലിയ ശേഖരം സ്വന്തമാക്കുന്നതിലും അദ്ദേഹം  ശ്രദ്ധിച്ചിരുന്നു.

ലിപ് സ്വിച്ച് ഫ്ലാപ്പിന്റെ ക്രെഡിറ്റ് അദ്ദേഹത്തിന് ലഭിച്ചു. അത് ഇപ്പോൾ അദ്ദേഹത്തിന്റെ പേര് വഹിക്കുന്നു. സബാറ്റിനി എന്ന ഇറ്റാലിയൻ ശസ്ത്രക്രിയാ വിദഗ്ധൻ 60 വർഷം മുമ്പ് ഫ്ലാപ്പിനെക്കുറിച്ച് വിവരിച്ചു. സബാറ്റിനി തന്റെ സാങ്കേതികത പ്രസിദ്ധീകരിച്ചെങ്കിലും, അത് പരിമിതമായ പ്രചാരത്തിലുള്ള ഒരു പുസ്തകത്തിലാണ് അച്ചടിച്ചത്.

റേഡിയം കൈകാര്യം ചെയ്യുന്ന ജോലി കാരണം വിളർച്ച ബാധിച്ചാണ് അദ്ദേഹം മരിച്ചത്.
 റേഡിയോളജിസ്റ്റ് 
ആബെ ഒരു പ്രശസ്ത ശസ്ത്രക്രിയാ വിദഗ്ധനും മെഡിക്കൽ പയനിയറുമായിരുന്നു. ന്യൂയോർക്കിലെ റൂസ്‌വെൽറ്റ് ഹോസ്പിറ്റലിലെ (ഇപ്പോൾ മൗണ്ട് സിനായ് വെസ്റ്റ്) ഒരു അറ്റൻഡിംഗ് സർജനായിരുന്നു അദ്ദേഹം. അവിടെ പ്ലാസ്റ്റിക് സർജറി ലബോറട്ടറിക്ക് അദ്ദേഹത്തിന്റെ പേര് നൽകപ്പെട്ടു. ഫിലാഡൽഫിയയിലെ കോളേജ് ഓഫ് ഫിസിഷ്യൻസിന്റെ അധ്യാപകനും സഹപ്രവർത്തകനും അക്കാദമി ഓഫ് മെഡിസിൻ വൈസ് പ്രസിഡന്റുമായിരുന്നു.
അവലംബം

പുറം കണ്ണികൾ


വർഗ്ഗം:1851-ൽ ജനിച്ചവർ
വർഗ്ഗം:1928-ൽ മരിച്ചവർ